વંથલી તાલુકાના જાપોદડ ગામે રહેતા પ્રભુદાસભાઈ મેપાભાઈ વાછાણી વર્ષ આશરે ૫૦ ખેતીકામનો વ્યવસાય કરતા આધેડ પોતાના ગામે સાઈકલ લઈને નિત્યક્રમ મુજબ પાણી ભરવા જતા હતા તે દરમ્યાન પોતે સાઈકલ પરથી પડી જતા પગમાં લાગ્યું હતું જેના કારણે તેમને તેમના પરિવાર દ્વારા જૂનાગઢ સિવિલ હોસ્પિટલ ખાતે સારવારમાં લઈ આવવામાં આવ્યા હતા ત્યારે ફરજ પરના તબીબે પગમાં ફેક્ચર થયાનું જણાવેલ તેમજ આ દર્દીને સાજા કરવા તેમનું ઓપરેશન કરવું પડશે અને જે સોમવારના થશે તેથી પ્રભુદાસભાઈને સિવિલ હોસ્પિટલ જુનાગઢ ના ઓર્થોપેડિક વિભાગમાં દાખલ કરવામાં આવેલ હતા અને ગયકાલે સવારના સુમારે તેમને ઓપરેશન માટે લઈ ગયેલ તે દરમ્યાન તેમને એનેસ્થેસિયા નું ઈન્જેક્શન આપવામાં આવ્યું હતું અને જેના ઓવરડોઝના કારણે પ્રભુદાસભાઈનું મૃત્યુ થયું હોવાનો તેમના પરિવારે એનેસ્થેટિક તબીબ પર આક્ષેપ કરતા હોબાળો મચી જવા પામ્યો હતો પરિવારે પોલીસ ફરિયાદ કરતા પોલીસે પરિવાર ની ફરિયાદ લઇ તપાસનો દોર શરુ કર્યો હતો પરિવારના જણાવ્યા મુજબ એનેસ્થેટિક ડોક્ટર દ્વારા એનેસ્થેસિયા નું ઈંજેક્શન આપતી વખતે બેદરકારીથી ઓવરડોઝના કારણે મૃત્યુ થયું છે જેથી પોલીસે તેમની ફરિયાદના આધારે મૃતદેહને પોસ્ટમોટર્મ માટે જામનગર ખાતે લઈ જવા તજવીજ હાથ ધરી હતી ઘટનાના પગલે મૃતકના પરિવારજનો અને ગ્રામજનોના ટોળા સિવિલ હોસ્પિટલ જુનાગઢ ખાતે એકઠા થયા હતા તેમજ ન્યાય ન મળે ત્યાં સુધી મૃતદેહ સ્વીકારવા ઇનકાર કર્યો હતો જેના કારણે વાતાવરણ ગરમાયું હતું.